**PREDLOG - prva obravnava s predlogom za skrajšani postopek:**

Na podlagi 61. člena Zakona o prostorskem načrtovanju (Uradni list RS, št. 33/07, 70/08 - ZVO-1B, 108/09, 80/10 - ZUPUDPP, 43/11 - ZKZ-C, 57/12, 57/12 - ZUPUDPP-A, 109/12, 35/13 - skl. US, 76/14 - odl. US, 14/15 - ZUUJFO, 61/17 - ZUreP-2), 16. člena Statuta Občine Sveta Trojica v Slovenskih goricah (Medobčinski uradni vestnik, št. 22/2010, 12/2014 in Uradno glasilo slovenskih občin, št. 57/2017 in 3/2019) in Sklepa o začetku priprave sprememb in dopolnitev Odloka o občinskem podrobnem prostorskem načrtu za južni del naselja Sveta Trojica v Slovenskih goricah, z dne 28. 05. 2018 (Uradno glasilo slovenskih občin, št. 26/2018), je Občinski svet Občine Sveta Trojica v Slovenskih goricah, na svoji \_\_\_\_redni seji, dne \_\_\_\_\_\_\_\_\_\_\_, sprejel

**Odlok o spremembah in dopolnitvah odloka o občinskem podrobnem prostorskem načrtu za južni del naselja Sveta Trojica v Slovenskih goricah**

1. člen

S tem odlokom se sprejmejo spremembe in dopolnitve Odloka o občinskem podrobnem prostorskem načrtu za južni del naselja Sveta Trojica v Slovenskih goricah (MUV, št. 3/10, 22/11, 28/11), ki ga je izdelal ZUM urbanizem, planiranje, projektiranje d.o.o., pod številko naloge: 18040.

2. člen

(1) Spremembe in dopolnitve odloka obsegajo dve območji in se nanašajo na spremembo prostorske ureditve v severnem delu na delih zemljišč s parcelnimi številkami 255/1, 256/1, 256/2 256/3, 256/4 in 256/5, vse k.o. Zgornja Senarska (548) in v južnem delu na delih zemljišč s parcelnimi številkami \*46, 143/3 in 147/4, vse k.o. Zgornja Senarska (548).

(2) V severnem območju se načrtuje gradnja dveh eno ali dvostanovanjskih stavb na zemljiščih, kjer je predvidena rušitev objektov. Spremeni se tudi velikost in lega severovzhodno ležeče načrtovane stavbe. Zaradi spremenjene prostorske ureditve in znanih investicijskih namer, se spremenijo tudi gradbene meje.

(3) V južnem območju se zaradi znanih investicijskih namer spremeni gradbena meja.

(4) Spremembe in dopolnitve odloka vsebujejo poleg tega odloka tudi grafični del, in sicer karte: 1 Izsek iz občinskega podrobnega prostorskega načrta za južni del naselja Sveta Trojica v Slovenskih goricah (MUV, št. 3/10, 22/11, 28/11), 4/1 Ureditvena situacija, 4/2 Urbanistični pogoji, 5/1 Zasnova projektnih rešitev prometne infrastrukture, 5/2 Zasnova komunalne in energetske infrastrukture ter omrežja zvez, 6 Prikaz ureditev za varovanje okolja, naravnih virov, ohranjanja narave, obrambo ter varstvo pred naravnimi in drugimi nesrečami in 7 Načrt parcelacije ter obrazložitev sprememb in dopolnitev, ki sta na vpogled v prostorih Občine Sveta Trojica v Slovenskih goricah.

3. člen

V 5. členu se v prvem stavku prvega odstavka beseda »60« nadomesti z besedo »62«.

4. člen

Besedilo 6. člena se spremeni tako, da se glasi:

»Odstranijo se objekti na parcelah št.: \*46, 143/3, 147/3, 147/4, 256/2 in 256/3, vse k.o. Zgornja Senarska.«

5. člen

V 8. členu se tretji odstavek spremeni tako, da se besedilo »streha bo ravna« nadomesti z besedilom »streha je ravna ali poševna«.

6. člen

V grafičnem delu se prostorska ureditev spremeni tako, da se v severnem delu dodatno načrtujeta 2 stanovanjski stavbi ter skrajša dostopna cesta, ki je vzporedna s Cesto D. Na karti 4/2 Urbanistični pogoji se spremenijo gradbene meje.

7. člen

Ta odlok začne veljati petnajst dni po objavi v Uradnem glasilu slovenskih občin (UGSO).

**Župan**

Občine Sveta Trojica v Slovenskih goricah

**David Klobasa**

Št. zadeve: 3505-1/2007

Datum: \_\_\_\_\_\_\_\_\_\_\_\_

**Obrazložitev:**

Priložen usklajen predlog: Spremembe in dopolnitve odloka o občinskem podrobnem prostorskem načrtu za južni del naselja Sveta Trojica v Slovenskih goricah

Predlagamo Občinskemu svetu Občine Sveta Trojica v Slovenskih goricah, da sprejme odlok, po vsebini in obliki, kot je predlagan. Predlagamo skrajšani postopek sprejema odloka.